Vryburger: Van die 'high court' na Estcourt met JZ | Netwerk24
Deur Vryburger 29 Julie 2021 05:06
Het hul albei vrede?
Ten minste het hy 'n baie ondersteunende familie. Suslief, Duduzile het mos gesê "We will escourt dad to jail".
Lekker man, Pappie was nou al ge-escourt na baie courts. Van die high court na die constitutional court.
En toe eindig Pappie in die tronk op Estcourt.
Ek skiet jou hier, ek skiet jou daar ...
'n Rubberkoeël vir Cele
Te midde van die openbare geweld, is polisieminister Bheki Cele ietwat op die agtervoet, veral met al die rubberkoeëls wat sy kabinetskollegas op hom afvuur.
Cele het reeds in die vroeë dae van die Ramaphosa-presidentskap hard probeer om sy "skop, skiet en donder"-neiging te verbloem, maar hy kon nooit werklik sy diepgewortelde kragdadigheid beteuel nie.
Nou veg hy met die minister van staatsveiligheid.
Vryburger herinner Cele en ander klein diktatortjies die geskiedenis het bewys dat nasionale uitdagings nie oorkom word deur kragdadigheid nie, maar wel deur die menslikheid, welwillendheid en solidariteit van gewone mense.
As jy nie dit verstaan nie, verdien jy nie jou plek in die kabinet nie. Nie jy nie, en ook nie die minister van staatsveiligheid nie.
Vryburger wag nou met ingehoue asem oor die jongste statistiek van Carl Niehaus oor die snelgroeiendste takke van die ANC.
Waar sal dit wees?
Estcourt? Pollsmoor? Diepkloof?
As kaartdraende lid is dit deesdae mos nie maklik om jou tak te kies nie. Gee ons tog beter inligting.